钦定古今图书集成/明伦汇编/官常典/第693卷 > 萧仪
## 钦定古今图书集成/明伦汇编/官常典/第693卷 > 萧仪

按《乐安县志》：仪字德容，号冰蘗，山湾人。由进士任吏
部主事。永乐中，与同僚陈艮进疏，谪戍南交。两人同
舟唱和，有《南行纪咏》。科道疏，有“萧仪、陈艮人所不敢
言而能言之，今臣亦人所不敢救而独能救之”之语。
遂中途召还。后三殿灾，仪应直言，诏言息营造，远小
人激射太甚，或有止之者，仪毅然不顾，为构陷，下狱
而卒。